Diari Oficial de la Generalitat Valenciana


Sumari del DOGV 3284, del 13-07-1998 (1998/5382)

Bases per a la provisió en propietat d'una plaça d'auxiliar administratiu d'administració general, vacant en la plantilla de funcionaris de carrera de l'Ajuntament de Torreblanca (torn de promoció interna).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3284

Data del DOGV
:   13-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5382


Data del document
:   15-06-1998

Organisme emissor
:   Ajuntament de Torreblanca

Tipus de document
:   Anunci

Descriptors 

:   * Torreblanca
    * concurs administratiu
    * professió administrativa
    * administració local

Bases per a la provisió en propietat d'una plaça d'auxiliar administratiu d'administració general, vacant en la plantilla de funcionaris de carrera de l'Ajuntament de Torreblanca (torn de promoció interna). [1998/C5382]
  
Es convoquen proves selectives per a proveir pel procediment d'oposició, per promoció interna entre els subalterns d'administració general de l'Ajuntament, unes places de l'escala d'administració general, subescala auxiliar administrativa, d'acord amb les següents bases:
  
"Bases per a la provisió en propietat d'una plaça d'auxiliar administratiu d'administració general, vacant en la plantilla de funcionaris de carrera de l'Ajuntament de Torreblanca (torn de promoció interna)
  
Primera. Objecte
  
L'objecte de la present convocatòria és la provisió en propietat d'una plaça d'auxiliar administratiu vacant en la plantilla municipal.
  
Aquesta plaça està enquadrada en l'escala d'administració general, subescala auxiliar, grup D, dotada amb el sou corresponent als funcionaris d'aquest grup, pagues extraordinàries, triennis i tots altres emoluments que corresponguen a aquesta escala, d'acord amb la legislació vigent.
  
La plaça convocada es proveirà per torn de promoció interna, de conformitat amb el que es preveu en el segon paràgraf de l'article 22.1 de la Llei 30/1994, de 2 d'agost, de Mesures per a la Reforma de la Funció Pública, segons redacció introduïda per l'article 60 de la Llei 42/1994, de 30 de desembre, de Mesures Fiscals Administratives i d'Ordre Social.
  
Segon. Normativa aplicable
  
El procés selectiu s'ajustarà al que es disposa en les presents bases, i en allò no previst en aquestes, per la Llei 30/1994, de 2 d'agost; per la Llei 7/1989, de 2 d'abril; pel Reial Decret Legislatiu 781/186; pel Decret Legislatiu de 24 d'octubre de 1995, del Consell de la Generalitat Valenciana, i la seua modificació, aprovada per la Llei 8/1995, de 29 de desembre, de la Generalitat Valenciana; pel Decret 69/1986, de 2 de juny, del Consell de la Generalitat Valenciana; pel Reial Decret 896/1991, de 7 de juny; pel Reial Decret 364/1995, de 10 de març, i per la resta de les disposicions legals i reglamentàries aplicables.
  
Tercera. Sistema de provisió
  
La plaça serà proveïda mitjançant el sistema d'oposició, restringida per promoció interna entre subalterns d'administració general, pertanyents a la plantilla de funcionaris d'aquesta corporació.
  
Quarta. Requisits
  
Per a poder prendre part en el procés selectiu serà necessari acreditar una antiguitat de, almenys, dos anys en la subescala subalterna d'administració general, com a funcionari de carrera d'aquest Ajuntament, i estar en servei actiu. Així mateix, s'exigirà estar en possessió del títol de graduat escolar, Formació Professional de primer grau o equivalent.
  
Cinquena. Instàncies
  
Les instàncies de sol·licitud per a prendre part en l'oposició es dirigiran a la Presidència de la corporació i es presentaran en el Registre General, durant el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.
  
Les instàncies podran presentar-se igualment en la forma que determina l'article 38.4 de la de Règim Jurídic de les Administracions Públiques i del Procediment Administratiu Comú.
  
El model d'instàncies per a formar part en les proves selectives serà facilitat gratuïtament per l'Ajuntament. Els drets d'examen seran satisfets pels aspirants abans de presentar la instància, important-ne la quantia la quantitat de 1.000 pessetes, havent d'adjuntar-se a la instància un resguard acreditatiu de l'ingrés.
  
Els sol·licitants manifestaran en la instància que reuneixen totes les condicions que s'exigeixen en la base quarta referides a la data en què acabà el termini de presentació de sol·licituds, i que es comprometen a prestar el preceptiu jurament o promesa. Aquestes condicions s'hauran de mantenir al llarg de tot el procés selectiu durant el qual, en qualsevol moment, podran ser requerits els interessats per a efectuar les comprovacions oportunes. Així mateix, faran constar que són funcionaris, la plaça que ocupen en l'actualitat i la titulació acadèmica que posseeixen.
  
Sisena. Admissió d'aspirants
  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província i al tauler d'edictes de la casa consistorial; contra aquesta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució que aprove les llistes definitives, que es faran públiques, així mateix, en la forma indicada.
  
En el supòsit que no es presente cap reclamació, les llistes provisionals esdevindran definitives automàticament, cosa que es farà constar en la resolució de l'Alcaldia.
  
Els errors de fet podran esmenar-se en qualsevol moment, d'ofici o a petició de l'interessat.
  
En tot cas, a fi d'evitar errors, i en el supòsit que se'n produïsquen, possibilitar-ne l'esmena dins del termini i en la forma escaient, els aspirants comprovaran fefaentment no tan sols que no figuren en la relació d'exclosos, sinó a més que els seus noms consten en la d'admesos.
  
Si en qualsevol moment del procés selectiu arriba a coneixement del tribunal que algun dels aspirants no posseeix la totalitat dels requisits exigits en aquestes bases, després de l'audiència de l'interessat, se'n proposarà l'exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.
  
Setena. Tribunal qualificador
  
El tribunal qualificador que jutjarà el procés selectiu estarà compost de la manera següent:
  
- President: el de la corporació, o membre d'aquesta en qui delegue.
  
- Secretari: el de la corporació, o funcionari d'aquesta en qui delegue.
  
- Vocals:
  
· Un representant de la Generalitat Valenciana, designat per la Conselleria d'Administració Pública.
  
· Dos tècnics o experts designats pel president de la corporació.
  
· Un representant del personal funcionari de la corporació proposat per l'organització sindical més representativa en l'Ajuntament.
  
La designació dels membres del tribunal inclourà la dels respectius suplents i es farà pública en el Butlletí Oficial de la Província, així com al tauler d'anuncis de la corporació.
  
La composició del tribunal serà predominantment tècnica i els vocals hauran de posseir titulació o especialització iguals o superiors a les exigides per a l'accés a les places convocades.
  
L'Ajuntament sol·licitarà dels òrgans corresponents la designació dels respectius representants, que s'haurà d'efectuar en el termini de deu dies següents al de la recepció de la sol·licitud.
  
El tribunal podrà disposar la incorporació als seus treballs, per a alguna o algunes de les proves, d'assessors o especialistes, que es limitaran a l'exercici de la seua especialitat tècnica, sobre la base especialment de la qual col·laboraran amb el tribunal.
  
El tribunal no podrà constituir-se ni actuar sense l'assistència de, almenys, la meitat més un dels components, titulars o suplents, indistintament.
  
Hauran d'abstenir-se de formar part dels òrgans de selecció de personal els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar els membres del tribunal en la forma que preveu l'article 21 de l'esmentada llei.
  
El tribunal que actues en aquestes proves tindrà la categoria 4.ª de les previstes en el Reial Decret 236/1998, de 4 de març.
  
Huitena. Calendari de les proves
  
La data, hora i lloc del començament de les proves selectives s'anunciaran en el Butlletí Oficial de la Província de Castelló.
  
Una vegada començades les proves selectives no serà obligatòria la publicació dels successius anuncis de la resta d'exercicis i incidències en el Butlletí Oficial de la Província. Aquests anuncis els haurà de fer públics el tribunal al local on s'hagen realitzat les proves i al tauler d'anuncis de l'Ajuntament.
  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per a la Generalitat Valenciana per a la selecció del seu personal, segons l'últim sorteig realitzat a què es refereix l'article 114.2 del Decret 69/1986, de 2 de juny, del Consell de la Generalitat Valenciana.
  
Els aspirants seran convocats en crida única, llevat de casos de força major degudament justificats i valorats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.
  
El tribunal podrà requerir en qualsevol moment que cada un dels aspirants acredite la seua identitat, per al qual efecte hauran d'anar proveïts del document nacional d'identitat.
  
Entre la terminació d'un exercici i el començament del següent haurà de transcórrer un termini de 72 hores i màxim de 45 dies naturals. No obstant, i després de l'autorització expressa de tots els opositors, podran realitzar-se tots els exercicis en el mateix dia.
  
Novena. Desenvolupament de les proves selectives
  
Els exercicis de l'oposició seran tres. Els dos primers, de caràcter obligatori i eliminatori, i el tercer, de caràcter obligatori i no eliminatori:
  
- Primer. De caràcter pràctic.
  
Constarà de dues parts, que es realitzaran en una única sessió:
  
· Primera part. Consistirà a copiar a màquina, durant 10 minuts, un text que es facilitarà als aspirants, valorant-se el nombre de pulsacions netes, i també la seua correcta execució i netedat. Es requerirà un mínim de 150 pulsacions per minut.
  
Per a la pràctica d'aquesta prova els aspirants hauran de presentar-se amb màquina d'escriure. No s'admetrà la utilització de memòria en les màquines que en tinguen. Tampoc s'autoritzaran màquines proveïdes de cintes correctores. Seran eliminats aquells aspirants que incomplisquen aquestes condicions.
  
· Segona part. Consistirà a resoldre per escrit un exercici pràctic, dirigit a valorar la capacitat dels aspirants per a la composició, modificació i correcció de documents escrits. Aquesta prova es basarà en la tècnica del tractament de textos com a eina ofimàtica que permet el tractament automatitzat de la informació, entorn Windows en programa Word.
  
Els aspirants seran cridats en grups per ordre alfabètic, començant per l'ordre d'actuació a què es refereix la base anterior. El temps per a la realització de la prova s'estableix en 20 minuts.
  
- Segon. De coneixement del temari. Consistirà a exposar per escrit, en un temps màxim d'una hora, un dels temes que figuren en l'annex, dels dos que proposarà el tribunal. El tribunal valorarà els coneixements sobre els temes exposats.
  
- Tercer. Consistirà en la traducció del castellà al valencià, i viceversa, de dos textos proposats pel tribunal immediatament abans del començament de l'exercici, d'acord amb la normativa sobre l'ús del valencià de la Generalitat Valenciana. El temps per a la realització de la prova s'estableix en 30 minuts. El tribunal valorarà els coneixements de valencià dels aspirants.
  
Deu. Qualificació i valoració
  
Cada un dels dos primers exercicis de l'oposició seran qualificats de 0 a 10 punts, sent eliminats els aspirants que no aconseguisquen un mínim de 5 punts en cada un d'ells. El tercer exercici, de caràcter no eliminatori, serà qualificat de 0 a 5 punts. Per a declarar que els aspirants han superat cada exercici eliminatori, el tribunal actuarà de conformitat amb l'article 26.4 de la Llei 30/1992, de 26 de novembre. Entre els aprovats i suspesos, el tribunal determinarà la puntuació per la suma de les qualificacions atorgades pels membres d'aquest, dividida pel seu nombre, ben entés que, llevat del tercer exercici, els suspesos no podran assolir la puntuació de 5 i els aprovats assoliran 5 o més punts.
  
La qualificació total de l'oposició estarà determinada per la suma de les puntuacions obtingudes en cada un dels exercicis, i sobre aquesta base el tribunal formularà la relació d'aprovats per ordre de puntuació, sense que puga declarar que han superat les proves selectives un nombre superior d'aspirants al de places convocades.
  
El tribunal elevarà proposta de nomenament a l'Alcaldia, en favor dels aspirants aprovats. Així mateix, el tribunal queda facultat per a proposar a l'Ajuntament la constitució d'una borsa per a possibles nomenaments interins, que estarà integrada per aquells que, no havent sigut declarats aprovats, segons el parer del tribunal hagen acreditat la seua qualificació en el procés selectiu.
  
Onze. Presentació de documents
  
L'aspirant proposat presentarà en el Servei de Personal de l'Ajuntament, dins del termini de 20 dies naturals, comptats a partir de la publicació de la llista d'aprovats, els documents que acrediten reunir les condicions per a prendre part en l'oposició, i que són:
  
a) certificat expedit per la Secretari de l'Ajuntament de Torreblanca, en què acredite la condició de funcionari de plantilla de la corporació i totes altres circumstàncies que consten en l'expedient.
  
b) Còpia autenticada, o fotocòpia (acompanyada de l'original per a la compulsa) de la titulació exigida.
  
Correspon a l'autoritat acadèmica competent declarar l'equivalència de títols.
  
Si dins del termini indicat, i llevat de causes de força major, no presenta la documentació o presentant-la no reuneix els requisits exigits, no podrà ser nomenat i quedaran anul·lades totes les actuacions, sense perjudici de la responsabilitat en què poguera haver incorregut per falsedat en la instància. En aquest cas, es formularà una proposta a favor d'aquells que, havent superat els exercicis de l'oposició, tingueren cabuda en el nombre de places convocades.
  
Una vegada aprovada la proposta per l'Alcaldia, l'aspirant nomenat haurà de prendre possessió en el termini d'un mes, a comptar del següent en què siga notificat el nomenament. Si no pren possessió en el termini assenyalat, sense causa justificada, perdrà tots els drets derivats de la superació de les proves i subsegüent nomenament; en aquest cas, l'Alcaldia haurà de nomenar l'aspirant que havent superat totes les proves tinguen cabuda en el nombre de places objecte de provisió.
  
En l'acte de pressa de possessió, l'aspirant nomenat haurà de prestar el jurament o promesa a què es refereix l'article 32.c del Text Refós de la Llei de la Funció Pública Valenciana (DOGV de 30.11.95, núm. 2.637).
  
Des del moment de la presa de possessió, l'aspirant que resulte nomenat per a ocupar la plaça quedarà sotmés al règim d'incompatibilitats previstes en la legislació vigent.
  
Dotze. Incidències
  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.
  
Tretze. Recursos
  
1. Contra les presents bases i la corresponent convocatòria, actes que exhaureixen la via administrativa, s'hi podrà interposar, davant la Sala Contenciosa Administrativa del Tribunal Superior de Justícia de la Comunitat Valenciana, recurs contenció administratiu en el termini de dos mesos, comptats des del següent a la publicació en el Butlletí Oficial de la Província de Castelló i Diari Oficial de la Generalitat Valenciana, o qualsevol altre recurs que s'estime procedent.
  
La interposició del recurs contenciós administratiu requerirà comunicació prèvia a l'òrgan que va dictar l'acte impugnat.
  
2. Contra les resolucions i actes dels òrgans de selecció i els seus actes de tràmit, que impedisquen continuar el procediment o produïsquen indefensió, podrà interposar-s'hi recurs ordinari davant l'autoritat que haja nomenat el seu president, en el termini d'un mes a comptar des que es van fer públics.
  
ANNEX
  
Temari de l'oposició per a cobrir una plaça d'auxiliar administratiu d'administració general, torn de promoció interna
  
Tema 1. La Constitució Espanyola de 1978. Estructura. Principis generals. La reforma de la Constitució.
  
Tema 2. Organització territorial de l'estat. Les comunitats autònomes: constitució i competències. Els estatuts d'autonomia.
  
Tema 3. L'administrat: concepte i classes. Capacitat i les seues causes modificatives. Col·laboració i participació dels ciutadans en les funcions administratives.
  
Tema 4. El règim jurídic de les administracions públiques: principis informadors. La competència dels òrgans de les administracions públiques. L'abstenció i recusació. Els interessats en el procediment administratiu.
  
Tema 5. L'acte administratiu: concepte, elements i classes. Termes i Terminis. Requisits. Eficàcia. Nul·litat i anul·labilitat.
  
Tema 6. Fases del procediment administratiu comú: iniciació, ordenació, instrucció, finalització i execució. Idea dels procediments especials.
  
Tema 7. Les formes d'acció administrativa amb especial incidència en l'esfera local. Foment, policia i servei públic.
  
Tema 8. El règim local espanyol: principis constitucionals i regulació jurídica.
  
Tema 9. La província en el règim local. Organització provincial. Competències.
  
Tema 10. El municipi: concepte i elements. El terme municipal. La població i l'empadronament.
  
Tema 11. Organització municipal: òrgans de l'ajuntament. Les competències municipals.
  
Tema 12. Altres entitats locals: les comarques, les àrees metropolitanes i les mancomunitats de municipis. Les entitats locals menors. Règims municipals especials.
  
Tema 13. Ordenances i reglaments de les entitats locals: classes. Procediment d'elaboració i aprovació. Els bans.
  
Tema 14. Relacions entre els ens locals i les restants entitats territorials. Autonomia municipal i tutela.
  
Tema 15. El personal al servei de l'administració local. L'ingrés en la funció pública. La carrera administrativa i la provisió i remoció de llocs de treball. Adquisició i pèrdua de la condició de funcionari. Les situacions administratives.
  
Tema 16. Drets i deures dels funcionaris locals. Règim disciplinari. Sistema retributiu. Incompatibilitats. La Seguretat Social dels funcionaris de l'administració local.
  
Tema 17. Els béns de les entitats locals: la classificació d'aquests. Béns de domini públic, béns patrimonials i béns comunals.
  
Tema 18. Procediment administratiu local. El registre d'entrada i eixida de documents. Requisits de la presentació de documents. Comunicacions i notificacions.
  
Tema 19. Funcionament dels òrgans col·legiats locals. Convocatòria i ordre del dia. Règim de sessions i acords. Votacions. Actes i certificacions d'acords.
  
Tema 20. Concepte de documents, registre i arxiu. Funcions del registro i de l'arxiu. Registre d'entrada i eixida de documents. Classes d'arxiu. Especial consideració a l'arxiu de gestió."
  
Torreblanca, 15 de juny de 1998.- L'alcalde president: Josep Maria Pañella Alcàcer.
  
c) NOMENAMENTS, CESSAMENTS,
  
SITUACIONS I INCIDÈNCIES
  
1. Administració territorial de la Generalitat Valenciana
  
Conselleria de Cultura, Educación y Ciencia